40. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 270 της 15/25 Απρ. 1978 (ΦΕΚ Α΄ 59) Περί επεκτάσεως των διατάξεων του Νόμ. 103/1975 και επί των τακτικών υπαλλήλων του Ταμείου Προνοίας Εργατών Κομιστικής Υπηρεσίας Οργανισμού Λιμένος Θεσσαλονίκης. Έχοντες υπ’ όψει: 1.Τας διατάξεις της παρ. β του άρθρ. 3 του Νόμ. 103/75 «περί καταβολής εφ’ άπαξ χρηματικού βοηθήματος εις τους εκ της υπηρεσίας αποχωρούντας λόγω συνταξιοδοτήσεως υπαλλήλους Ν.Π.Δ.Δ. απάσης της χώρας». 2.Την γνώμην του Διοικητικού Συμβουλίου του Ταμείου Προνοίας Εργατών Κομιστικής Υπηρεσίας Ο.Λ.Θ. ληφθείσαν κατά την υπ’ αριθ. 363/6.2.78 συνεδρίασιν αυτού. 3.Την υπ’ αριθ. Δ3/2087/6.12.77 απόφασιν των Πρωθυπουργού και Υπουργού Κοινωνικών Υπηρεσιών «περί αναθέσεως αρμοδιοτήτων στους Υφυπουργούς Κοινωνικών Υπηρεσιών» (ΦΕΚ 1278/6.12.77 τ.Β΄). 4.Την υπ’ αριθ. 226/1978 γνωμοδότησιν του Συμβουλίου της Επικρατείας, προτάσει του επί των Κοινωνικών Υπηρεσιών Υφυπουργού, αποφασίζομεν: Άρθρ.1.-Οι τακτικοί υπάλληλοι του Ταμείου Προνοίας Εργατών Κομιστικής Υπηρεσίας Οργανισμού Λιμένος Θεσσαλονίκης, οίτινες τυγχάνουν υποχρεωτικώς ησφαλισμένοι εις τον Κλάδον παρ’ ου λαμβάνουν εφ’ άπαξ βοήθημα άμα τη συνταξιοδοτήσει των, δικαιούνται, εφ’ όσον το εν λόγω βοήθημα υπολείπεται της αποζημιώσεως της προβλεπομένης υπό του Νόμ. 103/75 (τόμ. 2Α σελ. 356,03) να λάβουν παρά του Ταμείου Προνοίας Εργατών Κομιστικής Υπηρεσίας Ο.Λ.Θ. την προκύπτουσαν διαφοράν μεταξύ του εφ’ άπαξ βοηθήματος του Κλάδου Προνοίας και της δια του ως άνω Νόμου καθοριζομένης αποζημιώσεως. Άρθρ.2.-Το εις το προηγούμενον άρθρον του παρόντος Δ/τος αναφερόμενον συμπληρωματικόν βοήθημα, καταβάλλεται μετά πάροδον έτους από της ισχύος του παρόντος. Εις τον επί των Κοινωνικών Υπηρεσιών Υφυπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. Για τη συγχώνευση του Τ.Π.Ε.Κ.Υ . Ο.Λ.Θ. στο Κ.Α.Φ. Θεσσαλονίκης βλ. άρθρ. 28 Νόμ. 2676/31 Δεκ. 1998 – 5 Ιαν. 1999 (ΦΕΚ Α΄1), κατωτ. αριθ. 86. Σελ. 310,18(β) Τεύχος 1371 Σελ. 62

[Source: greek_legal_code_raptarchis | Tokens: 1800]